Dan mhuwiex l-istess ċentru li fih hemm diversi immigranti taħt kwarantina minħabba li xi residenti rriżultaw pożittiv għall-coronavirus Kommossjoni qamet illum waranofinhar fiċ-ċentru ta’ detenzjoni ta’ Ħal Far bl-immigranti jinstemgħu jgħajtu "freedom," "libertà." Dan mhuwiex l-istess ċentru li fih hemm diversi immigranti taħt kwarantina minħabba li xi residenti rriżultaw pożittiv għall-coronavirus. L-immigranti, fiċ-ċentru ta' detenzjoni ta' Ħal Far, dehru mdendla u jixxabbtu mal-ħadid tat-twieqi. Fuq il-post hemm is-suldati, il-pulizija tad-distrett u mit-taqsima tar-Rapid Intervention Unit. Dehru wkoll żewġ ambulanzi, anke jekk ħadd ma weġġa. Il-protesta ntemmet ftit wara.